OpenLLM-France/wikimedia huggingface dataset:
# Colfax (Califòrnia)

Colfax és una població dels Estats Units a l'estat de Califòrnia. Segons el cens del 2000 tenia 1.496 habitants.

## Demografia

Segons el cens del 2000, Colfax tenia 1.496 habitants, 614 habitatges, i 394 famílies. La densitat de població era de 440,9 habitants/km².
Dels 614 habitatges en un 35,7% hi vivien nens de menys de 18 anys, en un 42% hi vivien parelles casades, en un 15,1% dones solteres, i en un 35,7% no eren unitats familiars. En el 28,5% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,97.
Per edats la població es repartia de la següent manera: un 28,5% tenia menys de 18 anys, un 8,2% entre 18 i 24, un 28,4% entre 25 i 44, un 21% de 45 a 60 i un 13,9% 65 anys o més.
L'edat mediana era de 36 anys. Per cada 100 dones de 18 o més anys hi havia 91,2 homes.
La renda mediana per habitatge era de 37.391 $ i la renda mediana per família de 43.125 $. Els homes tenien una renda mediana de 37.500 $ mentre que les dones 27.708 $. La renda per capita de la població era de 16.440 $. Entorn del 8,5% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Colfax». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Colfax». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Federico Martín Aramburú

Federico Martín Aramburú (La Plata, 20 de gener de 1980 - París, 19 de març de 2022) fou un jugador de rugbi argentí, en el lloc de centre. Durant la seva trajectòria jugà al Glasgow Warriors i l'USAP de Perpinyà, entre d'altres equips.
Morí assassinat el 19 de març de 2022 com a conseqüència de trets d'arma de foc després d'una baralla en un bar de París. Les autoritats assenyalaren com a presumpte culpable a Loïk Le Priol, exmilitar de i activista d'extrema dreta francès, anteriorment condemnat per actes de violència.

## Referències

* ↑ «Federico Martin Aramburu: Former Argentina international 'shot dead' in Paris aged 42». BBC News, 19-03-2022. [Consulta: 21 març 2022].
* ↑ «Un exmilitar d'ultradreta, sospitós de l'assassinat de l'exjugador de la USAP Martín Aramburu». CCMA.cat, 21-03-2022. [Consulta: 21 març 2022].
* ↑ «Federico Aramburu: Buscan a un activista de extrema derecha como autor del crimen del exPuma» (en castellà). Página12.com.ar, 21-03-2022. [Consulta: 21 març 2022].
# Departament de Pando

El Departament de Pando és una divisió administrativa de Bolívia. És la més septentrional de la república; i limita al sud amb el Departament de La Paz i el Departament de Beni; al nord, amb Brasil; i a l'oest, amb la Regió de Madre de Dios (Perú). Se subdivideix en 5 províncies i 51 cantons.

## Províncies

| Província | Capital | Províncies de Pando |
| Abuná | Santa Rosa del Abuná | Províncies de Pando |
| Federico Román | Nueva Esperanza | Províncies de Pando |
| Madre de Dios | Puerto Gonzalo Moreno | Províncies de Pando |
| Manuripi | Puerto Rico | Províncies de Pando |
| Nicolás Suárez | Cobija | Províncies de Pando |
# Bunkovce

Bunkovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1358.
# Dorójnoie

«Dorójnoie» té aquests significats:
* Dorójne (Bakhtxissarai), localitat de la República Autònoma de Crimea a Ucraïna
* Dorójne (Djankoi), localitat de la República Autònoma de Crimea a Ucraïna
# Teatro Cuyás

El Teatro Cuyás és un teatre situat al carrer Viera y Clavijo de Las Palmas de Gran Canaria, Illes Canàries. El teatre, de caràcter públic, gestionat com ens autònom i vinculat al Cabildo de Gran Canaria, fou creat amb la clara finalitat de difondre les arts escèniques a l'illa. Disposa d'una superfície total 3.020 m² i parteix de l'antic Cine Cuyás

## Enllaços externs

* Pàgina web del teatre
# Hyperolius bobirensis

Hyperolius bobirensis és una espècie de granota de la família dels hiperòlids que viu a Ghana.
Està amenaçada d'extinció per la pèrdua del seu hàbitat natural.

## Referències

* Schiøtz, A. & Rödel, M.-O. 2004. Hyperolius bobirensis. Llista Vermella d'Espècies Amenaçades de la UICN 2006. Consulta: 15 d'abril del 2008.
# Colfax (Illinois)

Colfax és una població dels Estats Units a l'estat d'Illinois. Segons el cens del 2000 tenia 989 habitants.

## Demografia

Segons el cens del 2000, Colfax tenia 989 habitants, 395 habitatges, i 253 famílies. La densitat de població era de 707,1 habitants/km².
Dels 395 habitatges en un 28,4% hi vivien nens de menys de 18 anys, en un 55,7% hi vivien parelles casades, en un 6,3% dones solteres, i en un 35,7% no eren unitats familiars. En el 32,2% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,06.
Per edats la població es repartia de la següent manera: un 25,3% tenia menys de 18 anys, un 6,5% entre 18 i 24, un 27% entre 25 i 44, un 18,3% de 45 a 60 i un 23% 65 anys o més.
L'edat mediana era de 40 anys. Per cada 100 dones de 18 o més anys hi havia 83,4 homes.
La renda mediana per habitatge era de 41.544 $ i la renda mediana per família de 50.500 $. Els homes tenien una renda mediana de 31.875 $ mentre que les dones 23.438 $. La renda per capita de la població era de 17.993 $. Aproximadament el 0,8% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Colfax». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Colfax». American Fact Finder. Oficina del Cens dels Estats Units, 12-01-2010.
# Figura isoèdrica

En geometria, un polítop de dimensió 3 (un políedre) o més és isoèdric o cara-transitiu quan totes les seves cares són iguals. Més específicament, totes les cares no han de ser solament congruents sinó que han de ser transitives, és a dir, han d'estar dins de la mateixa òrbita de simetria. En altres paraules, per qualssevol cares A i B, hi ha d'haver una simetria del sòlid sencer per rotacions i reflexions que mapegi A sobre B. Per aquesta raó, els políedres isoèdrics convexos són aquelles figures que poden constituir un dau just.
Els políedres isoèdrics s'anomenen isòedres (o isoedres). Poden ser descrits per la seva configuració de cares. Una figura isoèdrica amb vèrtexs regulars també és aresta-transitiva (isotoxal) i es diu que és un políedre dual quasiregular: alguns teòrics veuen aquestes figures com a verament quasiregulars perquè comparteixen les mateixes simetries, però això generalment no és acceptat.
Un políedre que és isoèdric té un dual polièdric que és vèrtex-transitiu (isogonal). Els sòlids de Catalan, les bipiràmides i els trapezòedres són tots isoèdrics. Són els duals dels sòlids arquimedians isogonals, prismes i antiprismes, respectivament. Els sòlids platònics, que són o bé auto-duals o duals amb un altre sòlid platònic, són vèrtex-, aresta- i cara-transitius (isogonals, isotoxals i isoèdrics). Un políedre que és a la vegada isoèdric i isogonal es diu que és un políedre noble.

## Exemples

| La bipiràmide hexagonal, V4.4.6, és un exemple no-regular de políedre isoèdric. | La tessel·lació pentagonal del Caire isoèdrica, V3.3.4.3.4 | L'enrajolat dodecaèdric ròmbic és un exemple d'un enrajolat isoèdric (i isocòric) que emplena l'espai |

## Referències

* ↑ McLean, K. Robin «Dungeons, dragons, and dice». The Mathematical Gazette, 74, 469, 1990, p. 243–256.

## Bibliografia

* Peter R. Cromwell, Polyhedra, Cambridge University Press 1997, ISBN 0-521-55432-2, p. 367 Transitivity

## Vegeu també

* Figura isogonal (vèrtex-transitiva)
* Figura isotoxal (aresta-transitiva)

## Enllaços externs

* Weisstein, Eric W., «Isohedron» a MathWorld (en anglès).
# Aulus Licini Àrquies

Aulus Licini Àrquies (llatí: Aulus Licinius Archias; grec antic: Ἀρχίας) va ser un poeta grec d'Antioquia de Síria on va néixer sobre l'any 120 aC.
És mencionat per Ciceró al Pro Archia Poeta. Era amic de la família dels licinis i en va adoptar el nomen, mantenint el seu nom grec al lloc del cognomen. Es va establir a Roma el 102 aC. Va acompanyar a Lucul·le a Sicília i després també durant el seu desterrament a Heraclea de Lucània lloc on va ser enviat per la manera en què havia portat la guerra dels esclaus. Després el va seguir a Àsia i a Àfrica i altre cop a Àsia a la guerra contra Mitridates VI Eupator.
Va escriure un poema dedicat a Gai Màrius per la victòria contra el cimbres i un a Ciceró pel seu consolat (escrit l'any 61 aC). Va escriure altres epigrames alguns dels quals s'han conservat a l'Antologia grega, però no són molt importants.

## Referències

* ↑ Smith, William (ed.). A Dictionary of Greek and Roman Biography and Mythology (en anglès). Boston: Little, Brown and Co., 1867, p. Vol. I pàg. 266.
# Gerard Fullana Martínez

Gerard Fullana Martínez (Barcelona, 10 de febrer de 1981) és un polític, periodista i professor d'institut valencià.
Llicenciat en periodisme per la Universitat Autònoma de Barcelona (2003) i doctor en Comunicació per la Universitat de València (2020), ha exercit el periodisme a Ràdio Televisió Espanyola i a la Cadena Ser-Ràdio Dénia. El 2004 s'incorpora a l'equip d'Escola Valenciana com a cap de comunicació i responsable del festival musical La Gira. De 2012 a 2015 va dirigir el digital TEA3 centrada en el sector de les arts escèniques valencianes. El 2021 va aconseguir la plaça de funcionari com a professor de secundària en l'especialitat de llengua valenciana.
Militant del Bloc Nacionalista Valencià (BLOC), Fullana és elegit regidor de Xaló a les eleccions de 2011, moment en què Compromís, coalició on s'integra el BLOC, aconsegueix l'alcaldia i la revalida successivament en les eleccions de 2015 i 2019, períodes en què Fullana és regidor. A més a més, Fullana és triat diputat provincial i portaveu de Compromís a la Diputació d'Alacant per als períodes 2015-2019 i 2019-2023. En la legislatura 2023-2027 és també diputat de les Corts Valencianes i forma part del Grup Parlamentari Compromís.

## Referències

* ↑ «Fitxa del diputat/ada | Corts Valencianes». [Consulta: 5 octubre 2023].
* ↑ «Currículum vitae» (en valencià). [Consulta: 1r febrer 2023].
* ↑ Plaza, La Marina. «El diputado por Compromís Gerard Fullana renuncia a la dedicación exclusiva en la Diputación para poder ejercer de profesor» (en espanyol europeu), 01-09-2021. [Consulta: 1r febrer 2023].
# COGAG

COGAG ( COmbined Gas And Gas - combinat gas i gas) és un tipus de sistema de propulsió naval per a naus que utilitzen dobles turbines de gas vinculades a un únic arbre d'hèlix. Un sistema de transmissió i embragatges permet que qualsevol d'elles, o ambdues simultàniament, impulsin l'arbre.
Utilitza dues turbines de gas presenta l'avantatge de disposar de dos configuracions de potència diferents. L'eficiència de combustible de les turbines de gas és millor prop del seu màxim nivell de potència, de manera que una turbina petita operant a màxima capacitat és més eficient que una de doble potència operant a la meitat de velocitat. Això permet un trànsit més econòmic a velocitats de creuer.
En comparació amb els sistemes CODAG (combinat dièsel i gas) o CODOG (combinat dièsel o gas), els sistemes COGAG ocupen menys espai, però són menys eficients a velocitat de creuer, i una mica menys eficients que els CODAG per ràfegues d'alta velocitat.
Sistemes COGAG equipen als portaavions de la classe Invincible de la Royal Navy.
# Tiranet ala-rogenc

El tiranet ala-rogenc (Mecocerculus calopterus) és un ocell de la família dels tirànids (Tyrannidae).

## Hàbitat i distribució

Habita els boscos dels Andes del centre i sud de l'Equador i nord-oest del Perú.

## Referències

* ↑ «Tiranet ala-rogenc». Cercaterm. TERMCAT, Centre de Terminologia. Rev. 20/06/2021(català)
# Hyperolius cinereus

Hyperolius cinereus és una espècie de granota de la família dels hiperòlids que viu a Angola i, possiblement també, a la República Democràtica del Congo.

## Referències

* Schiøtz, A. & Channing, A. 2004. Hyperolius cinereus. Llista Vermella d'Espècies Amenaçades de la UICN 2006. Consulta: 15 d'abril del 2008.
# Johan Bruyneel

Johan Bruyneel (Izegem, 23 d'agost de 1964) és un excorredor i director de ciclisme flamenc.
Com a corredor va ser dotze temporades professional, on va tenir temps d'aconseguir vint victòries, entre les quals destaquen la general del Tour de la Comunitat Econòmica Europea (actual Tour de l'Avenir) l'any 1990, el prestigiós GP de les Nacions, celebrat en modalitat de contrarellotge, l'any 1992, i etapes al Tour de França i la Volta a Espanya, on fou tercer l'any 1995.
Mentre que com a director ha tingut una carrera molt més reeixida, sent qui va creure amb Lance Armstrong després del seu càncer. L'americà li ha donat set victòries consecutives a la general del Tour de França, però també l'espanyol Alberto Contador, amb dos Tours (2007 i 2009), una Volta a Espanya (2008) i un Giro d'Itàlia (2008), i l'italià Paolo Savoldelli, amb el Giro d'Itàlia 2005, li han donat triomfs de prestigi.
Bruyneel ha sabut crear una estructura d'equip molt sòlida, amb corredors de gran qualitat donant suport a un líder comú. A partir de 2010 es va endinsar, junt amb Lance Armstrong, en un nou equip anomenat Team RadioShack, que comptava amb gran part de la plantilla del Team Astana. El 2012, amb la unió amb Team Leopard-Trek, passa a dirigir el nou equip RadioShack-Nissan.
El 12 d'octubre de 2012, després de l'informe que va fer l'USADA, en la seu procés en contra de Lance Armstrong, va ser acomiadat de l'equip.

## Palmarès com a corredor

* 1988
** Vencedor d'una etapa del Tour de la CEE.
* 1989
** Vencedor d'una etapa del Tour de la CEE.
** Vencedor de 2 etapes de la Volta a Suïssa.
* 1990
** 1r a la general del Tour de la CEE.
* 1991
** 2n a la general de la Volta al País Basc, i vencedor d'una etapa.
** Vencedor d'una etapa del Gran Premi del Midi Libre.
* 1992
** 1r al Gran Premi de les Nacions.
** 1r a la Coppa Placci.
** Vencedor d'una etapa de la Volta a Espanya.
* 1993
** Vencedor d'una etapa del Tour de França.
** Vencedor d'una etapa de la Setmana Catalana.
* 1994
** Vencedor d'una etapa de la Vuelta a la Rioja.
* 1995
** Vencedor d'una etapa del Tour de França.
** Vencedor d'una etapa del Gran Premi del Midi Libre.
** 3r a la general de la Volta a Espanya.

### Resultats al Tour de França

* 1990. 17è de la classificació general.
* 1991. 35è de la classificació general.
* 1993. 7è de la classificació general. Vencedor d'una etapa
* 1995. 31è de la classificació general. Vencedor d'una etapa
* 1996. Abandona
* 1998. Abandona

### Resultats a la Volta a Espanya

* 1992. 15è de la classificació general. Vencedor d'una etapa
* 1993. 9è de la classificació general
* 1995. 3r de la classificació general

## Referències

* ↑ Notícia a esciclismo.com
* ↑ «Radioshack despide a Bruyneel por el informe». Arxivat de l'original el 2014-01-09. [Consulta: 7 juny 2013].
# Cunning Stunts

Cunning Stunts és un vídeo de la banda estatunidenca Metallica. Fou publicat el 8 de desembre de 1998 en format VHS i DVD. El títol del vídeo és un trastocament de les paraules angleses stunning cunts. Ja el 1975 la banda anglesa Caravan va titular així el seu sisè àlbum.
El DVD conté material fotogràfic del concert, entrevistes als membres de la banda, un documental, escenes entre bastidors, i una extensa galeria de fotografies, aproximadament un miler. Durant la interpretació de la cançó «Enter Sandman», l'escenari al complet s'ensorra i explota amb focs artificials, i també es pot veure un tècnic que corre per l'escenari mentre és en flames.

## Crèdits
### Metallica

* James Hetfield – cantant, guitarra rítmica
* Kirk Hammett – guitarra solista
* Jason Newsted – baix, veus addicionals
* Lars Ulrich – bateria

### Producció

* Andie Airfix – disseny artístic
* Anton Corbijn – fotografia
* Wayne Isham – director

## Enllaços externs

* Lloc web oficial de Metallica
# Dos Caminos Sport Club

El Dos Caminos Sport Club fou un club de futbol veneçolà de la ciutat de Caracas.
Va ser fundat el 1925 i fou sis cops campió nacional durant l'època amateur. Jugava amb samarreta a ratlles blanques i negres.

## Palmarès

* Lliga veneçolana de futbol:
** 1936, 1937, 1938, 1942, 1945, 1949
* Copa veneçolana de futbol:
** 1933, 1945

## Referències

* ↑ Dos Caminos SC (castellà)
* ↑ Los Samanes inauguró la lista de campeones
* ↑ «Venezuela - List of Champions». RSSSF. [Consulta: 20 juny 2011].
* ↑ «Venezuela - List of Cup Winners and Runners Up». rsssf.com. [Consulta: 9 febrer 2018].
# Tiranet barbat

El tiranet barbat (Polystictus pectoralis) és un ocell de la família dels tirànids (Tyrannidae).

## Hàbitat i distribució

Habita aiguamolls, pantans, bosc obert, clars del bosc i sabanes, localment a les terres baixes i muntanyes de Colòmbia, sud de Veneçuela, Guyana, Surinam, extrem nord del Brasil, est de Bolívia, Paraguai sud del Brasil, Uruguai i nord de l'Argentina.

## Referències

* ↑ «Tiranet barbat». Cercaterm. TERMCAT, Centre de Terminologia. Rev. 20/06/2021(català)
# Enzo Dara

Enzo Dara (Màntua, 1938 - 2017) fou un baix italià.
Va estudiar cant i piano a la seva ciutat natal amb Bruno Sutti i va debutar escènicament el 1960 a la ciutat italiana de Fano cantant el paper de Colline de La Bohème, de Puccini.
Posseïdor d'una notable tècnica belcantista i d'una gran veta còmica, s'ha especialitzat en personatges de baix buf i el seu repertori se centra en les òperes de Rossini i Donizetti. El 1992 el Festival Donizetti de Bèrgam li va concedir el Premi Donizetti a tota la seva carrera. Ha cantat als principals teatres d'òpera d'Europa i als Estats Units i sota la batuta dels directors d'orquestra més prestigiosos. El 1990 va debutar com a director d'orquestra al Teatre Filharmònic de Verona amb Il barbiere di Siviglia, l'òpera amb la qual més èxits ha obtingut com a cantant. Des d'aquell moment ha compaginat el cant amb la direcció d'escena.
# Jocs Olímpics de Berlín

«Jocs Olímpics de Berlín» té aquests significats:
* Jocs Olímpics d'Estiu de 1916 (suspesos per la I Guerra Mundial)
* Jocs Olímpics d'Estiu de 1936
# Ateneu Porto-riqueny

L'Ateneu Porto-riqueny (castellà: Ateneo Puertorriqueño) és una institució cultural de l'illa de Puerto Rico fundada en 1876 dedicada al foment de les ciències, les lletres i les belles arts porto-riquenyes. L'any 1898, en el Tractat de París entre Espanya i els Estats Units, es va establir que el govern militar i civil dels Estats Units a Puerto Rico respectaria i no intervindria les institucions establertes abans de la invasió. Aquestes dues institucions vigents van ser el Col·legi d'Advocats de Puerto Rico, fundat el 1840, i l'Ateneu Porto-riqueny fundat el 1876.

## Referències

* ↑ «Renuncia el presidente del Ateneo Puertorriqueño». El Nuevo Dia, 05-03-2015 [Consulta: 15 octubre 2016].
* ↑ Ramos-Perea, Roberto. «Lo que es y lo que vale el Ateneo Puertorriqueño» (en castellà). 80grados, 18-11-2011. [Consulta: 31 març 2019].

## Vegeu també

* Manuel Alcalá del Olmo

## Enllaços externs

* Ateneu Porto-riqueny a Puertadetierra.com
* The Rich Heritage of Ateneo Puertorriqueño Arxivat 2016-09-13 a Wayback Machine.
# Mélidore et Phrosine

Mélidore et Phrosine és una òpera (drame lyrique) en tres actes amb música d'Étienne Nicolas Méhul i llibret en francès d'Antoine-Vincent Arnault, basat vagament en el mite d'Hero i Leandre. Es va estrenar al Théâtre Favart de París el 6 de maig de 1794.

## Història

Arnault va basar el seu llibret en el poema narratiu Phrosine et Mélidore de Gentil-Bernard. En les seves memòries, descriu les dificultats que va trobar amb la censura revolucionària de l'època. Va sotmetre el llibret al censor Jean-Baptiste Baudrais, qui va jutjar que no hi havia «res innocent en ell». Baudrais explica: «No n'hi ha prou que la teva òpera no estigui en contra nostra, és que ha d'estar a favor. L'esperit de la vostra òpera no és republicà; la moral dels vostres personatges no és republicana; la paraula llibertat! no es pronuncia ni una sola vegada. Necessitem que la vostra òpera harmonitzi amb les nostres institucions.»
Afortunadament, Arnault va rebre el suport de l'escriptor Gabriel-Marie Legouvé, qui va afegir algunes línies al llibret, perquè contingués suficients referències a la llibertat i acontentés a Baudrais. Per llavors, Méhul i Arnault van compondre i van produir ràpidament l'òpera Horatius Coclès, molt més marcada políticament, per millorar la seva reputació davant la censura, la qual cosa va facilitar que els permetessin estrenar Mélidore et Phrosine.

## Personatges

| Personatge | Tessitura | Repartiment de l'estrena, 6 de maig de 1794Director: Henri Munten Berton |
| Mélidore | Haute-contre |
| Phrosine | soprano | Jeanne-Charlotte Saint-Aubin |
| Jule | tenor | Jean-Pierre Solié |
| Aimar | baríton |
| Camperols, mariners,... | Cor | Cor |

## Enregistraments

* Méhul: Overtures. Stefan Sanderling. Orchestre de Bretagne. 2003. ASV. CDDCA1140

## Referències

* ↑ «Dades de l'enregistrament» (en castellà). Presto Classical. [Consulta: 10 desembre 2016].
# Tiranet bronzat

El tiranet bronzat (Pseudotriccus pelzelni) és un ocell de la família dels tirànids (Tyrannidae).

## Hàbitat i distribució

Viu entre la malesa del bosc als turons i muntanyes de l'extrem oriental de Panamà, oest, centre, sud-est de Colòmbia, nord-oest i est de l'Equador i est del Perú.

## Referències

* ↑ «Tiranet bronzat». Cercaterm. TERMCAT, Centre de Terminologia. Rev. 20/10/2021(català)
# Enrique Gainzarain

Enrique Gainzarain (Buenos Aires, 7 de desembre de 1904 - 18 de juliol de 1972) fou un futbolista argentí que jugava com a davanter. Competí durant les dècades de 1920 i 1930.
A nivell de clubs jugà al River Plate (1920-1924), Ferro Carril Oeste (1928-1932) i Gimnasia La Plata (1933). El 1928 va ser seleccionat per disputar els Jocs Olímpics d'Amsterdam, on l'equip argentí guanyà la medalla de plata en la competició de futbol.

## Referències

* ↑ «Enrique Gainzarain» (en francès). [Consulta: 20 setembre 2024].
* ↑ «Enrique Gainzarain - Estad. y palmarés». [Consulta: 20 setembre 2024].
* ↑ «Enrique Gainzarain». Olympedia. [Consulta: 20 setembre 2024].
# Coma-rodona

Coma-rodona és una masia del municipi de la Nou de Berguedà (Berguedà) inclosa en l'Inventari del Patrimoni Arquitectònic de Catalunya.

## Descripció

Masia d'estructura clàssica, coberta a dues vessants i amb el carener perpendicular, a la façana de migdia. Els murs són fets amb maçoneria molt irregular pròpia dels sectors muntanyencs de la comarca. Les obertures, de petites dimensions es distribueixen per les façanes de llevant i migdia, fetes amb llindes de fusta. La façana de migdia té un porxo modern i la nova porta d'accés s'ha obert a llevant.

## Història

Construïda al segle xviii dins dels dominis jurisdiccionals del monestir de Santa Maria de Ripoll a la parròquia de Sant Martí de la Nou.

## Referències

* 1 2 «Coma-rodona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
# Josep Maria Benet

Josep Maria Benet és el nom dels següents personatges:
* Josep Maria Benet i de Caparà (Barcelona, 20 de febrer de 1905 - Mafet, 3 de juliol de 1977), advocat i militar català
* Josep Maria Benet i Jornet (Barcelona, 1940 - Lleida, 6 d'abril de 2020), dramaturg i guionista català
* Josep Maria Benet Ferran o Tatxo Benet, empresari català